ગાંધીનગરમાં આવેલા સાઇ કેમ્પસના ખેલાડીઓ વિશ્વ કક્ષાએ શહેરનું નામ રોશન કરી રહ્યા છે. ત્યારે વધુ એક ઉપલબ્ધી પેરાના ખેલાડીઓએ પ્રાપ્ત કરી છે. રાજસ્થાનના ઉદેપુર ખાતે મહારાણાપ્રતાપ ખેલ ગાંવમાં ૧૭મી નેશનલ પેરા સ્વિમીંગ ચેમ્પિયનશીપ યોજાઇ હતી. જેમાં ગાંધીનગરના સાઇ કેમ્પસના ૩ ખેલાડીઓએ ૫ ગોલ્ડ મેડલ અને ૪ સિલ્વર મેડલ મેળવ્યાં હતાં. આ ત્રણે ખેલાડીઓને સાઇના ઇન્ચાર્જ રિજીનોયલ ડાયરેક્ટર વિરસિંહ ચૌહાણે અભિનંદન પાઠવ્યાં હતાં.